Вось і сёлета ў чарговы раз у адзін з апошніх дзён адышоўшага года на плошчы імя Кірава, дзе радуе вока кіраўчан і гасцей горада прыгажуня-ёлка, сабралія прыхільнікі здаровага ладу жыцця, аматары зімовага бегу, каб памерацца сіламі ў лёгкаатлетычных забегах у сямі ўзроставых групах. Да ўдзелу падалі заяўкі больш за 70 чалавек — прадстаўнікоў устаноў адукацыі, арганізацый і прадпрыемстваў раёна. Падтрымаць на дыстанцыі сваіх сяброў, знаёмых, родзічаў сабраліся балельшчыкі. Самымі масавымі аказаліся дэлегацыі з абедзвюх школ райцэнтра, Мышкавіцкай СШ, а таксама Жыліцкага сельгаскаледжа. Варта заўважыць, што прадстаўнікі апошняй з названых устаноў адукцыі выступілі асабліва ўдала, заваяваўшы ажно 10 прызавых месцаў.